de fi en da da en en da da en it et da en de de da da en en da da en it et da en de de da da da en da da en en da da da id en sv da da da da en da da en en da da da da da ca en en sv da da sv da en da da en en da da da da da da da id en da en sv da da da da en da da en en da da da da da da da da da da da da da da ca en en en sv da da fr da en da da en en da da da da ca en en sv da de da da en da da en en da da da da da da da da da da da da da da da ca en sv da de fr da da da da da da da id en da da sv sv da en en sv da de da da en da da en en da da da sv da da da da da da da da da da da id en da de en sv da da da da da en da da da da da da da en da sv sv en en en sv da da da da en da da en en da da da da da da da da da da pa en da sv en da en sv da de da da da da en en
Frisørerne må ikke, men politiets ATK-biler må gerne.
(tryk på annoncen og se mere)
En af ATK-bilerne var torsdag på plads ved Gesten Kirke, og to af de forbipasserende kørte så hurtigt, at det giver klip i kørekortet.
Ved siden af får de også en bøde, og yderligere 10 biler blev blitzet for at køre for hurtigt.
På trænerfronten var der tale om et gensyn, men flere nye ansigter har været i gang.
- Flere spillere fra Askov har været med i denne uge, men der er også enkelte, der er flyttet, fortæller træner i Gesten IF, Gert Ulrich.
Han er ikke ny i klubben. Han var der i fire et halvt år, og efter et par år væk fra klubben er han nu i gang med sit andet år.
Efter tilladelsen til at være 25 spillere samlet har startsignalet til træningen lydt i denne uge.
I formiddag var det faktisk tredje gang, Gert Ulrich bød velkommen til træning, og samlet har der været flere end 30 forskellige spillere.
I den forestående sæson er der tilmeldt hold i serie 4 og serie 6.
Det er ikke ligegyldigt, hvor du bor, hvis du har brug for en ambulance.
(tryk på annoncen og se mere)
Nogle steder er der risiko for at skulle vente længe på en ambulance. Det viser opgørelsen fra Region Syddanmark for 2020.
Her i kommunen er  det Gesten-borgerne, der må vente længst, når det gælder en ambulance med udrykning - kørsel 1 eller kørsel A, som det kaldes.
Samlet set er regionen tilfreds med dækningen.
Herunder regionens oversigt udrykninger opgjort efter postnummer.
I 2020 var der 43 udkald efter ambulance i 6621 Gesten. De syv af dem eller 16,3 procent var fremme efter mere end 15 minutter.
Endnu værre ser det ud med Vorbasse.
Regionens oversigt over, hvor hurtigt første ambulance er fremme. Første kolonne fortæller om det samlede antal udrykninger. Anden søjle fortæller om antal udrykninger, der tager mere end 15 minutter, og det er i sidste kolonne omregnet til procent.
Publiceret: 22. februar 2021
Charlie har fået sig et nyt hjem 1900 kilometer væk fra sit fødeland.
(læs videre under annoncen)
(tryk på annoncen og se mere)
Han var en af de mange gadehunde, der præger Bosnien, men nu har han fået adresse i Gesten.
Det er Mette Marie Clausen og Henrik Friis Clausen, der har adopteret hunden, der vurderes til at være i underkanten af to år.
- Vi så ham på DBA og blev forelsket i ham, så derfor fik vi ham, fortæller parret, der tidligere har haft hund.
De ved godt nok ikke, hvordan man skal sige vov på bosnisk, men de ved, at han hygger sig i sine nye omgivelser, hvor den løber rundt og leger i haven, da migogvejen kigger forbi.
De nye hundeejere ved til gengæld, at der er store problemer med gadehunde i Bosnien, og de vil gerne hjælpe.
Derfor er de godt i gang med en indsamling til det internat, der i nogle måneder var Charlies hjem.
- Vi har mødt en utrolig stor velvilje hos både private og butikker, lyder det videre.
Kurve, legetøj, foder, tæpper og forskelligt andet er sponseret til formålet at hjælpe i Bosnien, og der er både nye og brugte ting.
- Lørdag 6. februar kommer der en bil med 25 hunde fra Bosnien, og de får så tingene med retur, fortæller Mette og Henrik Clausen til migogvejen.
Den dag køres de indsamlede effekter så til Ringe, hvor bilen med andre Bosniske hunde kommer til landet for at aflevere hunde til flere hjem i Danmark.
Udbyttet af den private indsamling ender så i Bosnien til glæde for hunde og internat, og der er stadig mulighed for at aflevere ting på Bækkevej 18 i Gesten.
- Vi glæder os over at kunne hjælpe, og det er ikke utænkeligt vi om et par år gentager det, noterer Mette Marie Clausen.
Ejerne fortæller, at hunden er faldet godt til, men den har været lidt skeptisk overfor mænd, men det går nu fremad.
Det gør det også med indsamlingen til internatet, der ikke bare sørger for at give hundene mad. De er også vaccineret og chippet og er klar til at komme ind i en dansk familie og sige vov her.
Skrevet af Leif Christensen
Publiceret: 31. januar 2021
En 20-årig kvinde sigtes for spirituskørsel efter et færdselsuheld i nat.
(læs videre under annoncen)
(tryk på annoncen og se mere)
Ved fem-tiden fik politiet en anmeldelse om en bil, der lå på taget på Stilundvej ved Gesten.
Bilens 20-årige kvindelige fører fra Varde-området var selv kommet ud af bilen.
Vagtchefen ved politiet fortæller, at der blev udtaget en blodprøve af kvinden, da der er mistanke om spirituskørsel.
Kvinden kørte i bil ad Stilindvej ind mod Gesten, hvor hun i et mindre venstresving fortsatte lige ud og gennem noget buskads, inden bilen endte på taget.
Skrevet af Leif Christensen
Publiceret: 30. januar 2021
Folk bosætter sig ikke i de små samfund, hvis der ikke er noget at komme efter, og derfor arbejder Hærvejsklyngen - samarbejdet mellem fem mindre byer - med flere ideer.
(læs videre under annoncen)
(tryk på annoncen og se mere)
En af ideerne ligger i Gesten-området.
- For at trække nye beboere skal der være forskellige aktiviteter, og derfor arbejdes der nu på at lave en atv-bane i nærheden af Gesten, fortæller klyngens formand, Erik Jensen, til migogvejen.
Foreløbig ligger banen kun som en ide.
- Vi har forelagt kommunen ideen for at høre, hvad vi skal gøre, forklarer Erik Jensen.
Langt nede af en markvej langt fra den nærmeste beboelse ligger de tre hektar jord, som klyngen har fået kig på.
Sammen med et par af de andre frivillige i Hærvejsklyngen, Kristian Pedersen (t.v.) og Per Solgaard (t.h.), der samtidig ejer jorden, viser Erik Jensen rundt på marken ved den fjerneste af de tre store vindmøller ved Gesten Kærvej.
- Der er mere end 500 meter til nærmeste beboelse, og der skal køres med atv-er, så det vil larme mindre end en havetraktor, som Kristian Pedersen formulerer det.
Banen skal placeres på almindeligt landbrugsjord, så det er ikke et anlægsarbejde, der bare kan sættes i værk.
- Det kræver en lokalplan, forklarer de tre »klyngefolk«.
Nu venter de på svar fra kommunen for at komme et skridt videre fra ide-stadiet.
- Vi laver selvfølgelig ikke noget, inden alle godkendelser er på plads, påpeger Per Solgaard, der gerne stille jorden til rådighed for at gøre området mere attraktivt.
Når den del er på plads, skal der søges fonde for at skaffe penge til projektet.
- Når eleverne går ud af 6. klasse og starter i de større byer, er de væk herfra og får et nyt netværk. Derfor er det vigtigt at have nogle tilbud, der kan holde dem hjemme ikke kun i skoletiden, men som også på sigt kan være med til at få dem til at bosætte sig i området, påpeger Kristian Pedersen.
En af disse ideer er en atv-bane ved Gesten, som også skal kunne bruges til f.eks. firma-events og være med til at profilere området og måske skaffe tilflyttere.
Hærvejsklyngen ligger i den nordlige del af kommunen og er et samarbejde mellem landsbyerne Bække, Gesten, Hovborg, Lindknud og Gjerndrup.
Skrevet af Leif Christensen
Publiceret: 25. januar 2021
»Når politikere fordrejer sager…… på uoplyst grundlag«.
Sådan skriver byrådsmedlem Marion Mortensen (V) i overskriften i debatten om borgerønsker, den nye udstykning og det rekreative område i Gesten som et svar til byrådsmedlem Anni Grimms (løsgænger) indlæg. Marion Mortensen skriver:
»Hvad enten man er alm. borger eller politiker, vil det klæde, at officielle udtalelser fra lokale politikere i det mindste sker på et oplyst grundlag.
En flereårig herboende (Gesten) lokal politiker har åbenbart haft en stor trang til at kommentere på et – for Gestens borgere – stort (meget anderledes bypark) projekt på Gl. Stadion, hvor der er lagt utrolig mange frivillige arbejdstimer, kommentarer, der i den grad beretter om uvidenhed. Vedkommende lægger åbenbart ikke vægt på, at det er et projekt, der er fremkommet fra borgerønsker på to borgermøder, som stadig lever, omend det pt. er på stand-by. Jeg vil på det grundlag korrigere den første store fejlinformation. Det er Gesten-borgernes projekt.
Selvsamme politiker er overbevist om, at en »byskov«, som den omtales tidligere i lokale medier, er en fordrejet sag.
Efter min gode overbevisning handler sagen mere om, at der er forskel på stor eller lille by, når der skal uddeles midler til lokale »prestigeprojekter«. Vi kan hermed konkludere, at der ikke er prestige i Gesten, hverken for omtalte lokale politiker, eller et par stykker mere af byrådets politikere. Venstre ser det som »prestige«… hvis vi skal fortsætte med samme jargon, at det skal være attraktivt at bosætte sig i hele Vejen Kommune.
»Byskov« eller rekreativt område, som placeres bynært, vil altid være et attraktivt parameter for herboende og mulige tilflyttere/nybyggere. Vi ser det flere steder i Vejen Kommune, og det kan blive en realitet i Gesten, hvis muligheden bliver grebet - det ligger lige til højrebenet…«
Indlægget fra Marion Mortensen kommer på baggrund af tidligere artikler/debatindlæg på migogvejen:
(tryk på annoncen og se mere)
Skrevet af Leif Christensen
Publiceret: 19. januar 2021
Et flystyrt i sommer har fået Kolding Flyveklub - svæveflyveklubben i Gesten - til at skærpe undervisningen.
(læs videre under annoncen)
(tryk på annoncen og se mere)
- Som følge af dette havari indførte svæveflyveklubben en grundigere gennemgang af startproceduren med hver enkelt flyveelev, når flyveeleven under dobbeltstyring selv var klar til at udføre starterne, skriver Havarikommissionen i sin  rapport.
Et svævefly forulykkede 7. juni klokken 12.30, men de to personer slap uskadte fra havariet, der skete klokken 12.30.
Til gengæld skete der skader på svæevflyet.
Om styrtet skriver Havarikommissionen:
»Svæveflyet med en flyveinstruktør og en flyveelev om bord startede fra bane 28 ved hjælp af en spilstart.
Da svæveflyet under stigning var cirka 10-15 meter(m) over jorden, bemærkede flyveinstruktøren, at svæveflyet ikke længere blev trukket frem, fordi spilstartswiren var blevet slap.
Flyveinstruktøren flyttede hånden fra luftbremse til udløserhåndtaget og frakoblede svæveflyet fra spilstartswiren.
Samtidigt med, at flyveinstruktøren havde hånden fremme ved udløserhåndtaget, udfældede flyveeleven luftbremserne fuldt ud og skubbede styrepinden helt frem.
Flyveinstruktøren indfældede luftbremserne, men nåede ikke at rette svæveflyet op, før næsen på svæveflyet ramte jorden hårdt i en stejl vinkel.
Svæveflyet ramte jorden med næsen herefter næsehjulet, hovedhjulet og halepartiet.
Svæveflyet kom i luften igen og fløj 16 m, før hovedhjul og højre vinge ramte jorden.
Svæveflyet fløj herefter yderligere 13 m, før svæveflyet ramte jorden på hovedhjulet og næsehjulet.
Landingsafløbet skete over ca. 16 m, hvor svæveflyet ændrede retning mod højre.
Svæveflyet kom til et fuldt stop ca. 258 m fra svæveflyets startpositionen.
Havariet skete i dagslys og under visuelle vejrforhold (VMC).«
Havarikommissionens rapport kan læses her:
Skrevet af Leif Christensen
Publiceret: 17. januar 2021
»Byskov med i prisen... fordrejet sag i Gesten«.
Sådan skriver byrådsmedlem Anni Grimm (løsgænger) i overskriften i forbindelse med omtalerne af den nye udstykning og det rekreative område i Gesten. Hun skriver i et debatindlæg:
»Til min store overraskelse stødte jeg på en overskrift i dagens nyheder fra Migogvejen.dk, der skiltede med »Byskov med i prisen« på baggrund af økonomiudvalgets splittede tilgang til metodevalget ved at erhverve jord til byggegrunde, der ganske rigtigt har været efterspurgt i en årrække.
I mine år her i Gesten har jeg på intet tidspunkt hørt om et behov hos Gestenborgerne for (endnu) et rekreativt prestigeprojekt i form af en byskov, som sælger - landmand Hans Gert Jacobsen - meget belejligt har opfundet i forsøg på at opnå Vejen Kommunes velvilje til at købe 12.5 ha jord til en ikke efterspurgt skov, når behovet reelt kun er 4.5 ha til udstykning af byggegrunde.
Må jeg erindre om, at vi har at gøre med skatteborgernes penge - uanset hvilken kasse de tages fra, og må jeg ligeledes erindre om Marion Mortensens (V) prestigeprojekt, der blev søsat for få år siden - en park med alt, hvad der bimler og bamler på det gamle grønne idrætsplads område. Et projekt, der vel er brugt rigeligt mange penge (i mio. str.?) på at planlægge, ligesom Vejen Kommune har brugt skattekroner i yderligere ukendt omfang på at lokalplanlægge projektområdet.
Siden har projektet tilsyneladende lidt en stille død, og jeg har ikke hørt om noget savn hos Gestenborgerne, der har masser af lys, luft, idrætsplads, egne haver og dejlige marker at nyde.
Mon ikke de 3 »opstemte« økonomiudvalgsmedlemmer skulle klappe hesten i denne sag og glæde sig over, at de undgik at bruge andre folks penge ved at opfinde behov, der ikke er efterspurgt, og ... skaffe landmanden af med ekstra 12.5 ha jord !
Jeg sender gerne en tak til de tre økonomiudvalgsmedlemmer, der tænkte sig om i tide og undlod at presse behov ned over borgerne, som disse ikke har efterspurgt - for andre folks penge forstås.
Hvis landmandens pression dermed ikke virker efter hensigten, er det jo hans helt enkle ret at sige nej til at sælge de 4.5 ha, Vejen Kommune har brug for.«
Indlægget fra Anni Grimm kommer på baggrund af tidligere artikler på migogvejen:
Skrevet af Leif Christensen
Publiceret: 15. januar 2021
Byskov med i prisen
Folk i Gesten har i flere år efterspurgt kommunale byggegrunde, og et nyt område er udpeget, men politisk uenighed kan betyde, at ejeren af jorden siger nej til at sælge jorden til kommunen.
(læs videre under annoncen)
(tryk på annoncen og se mere)
Som mange andre i området ser gårdejer Hans Gert Jacobsen gerne, at der bliver mulighed for at købe byggegrunde i byen.
Han stiller også gerne jorden til rådighed, men det bliver ikke for enhver pris.
- Enten skal de købe det hele, eller også skal de ikke købe noget. Jeg vil ikke gøre ejendommen dårligere ved et salg af en mindre del af marken, lyder den klare melding fra Hans Gert Jacobsen til migogvejen.
Han har været i kontakt med kommunen omkring en handel, og der var snak om køb af et 17 hektar stort område nær hans ejendom på Stilundvej i Gesten.
Kommunalt var det delt op i to områder. 4,5 hektar jord til udstykning til parcelhusgrunde og 12,5 hektar til rekreativt område. Ifølge Hans Gert Jacobsen er der også taget jordbundsprøver på hele arealet.
- Hvis jeg sælger det lille område, skal jeg stadig drive det andet, og så skal jeg køre med de store maskiner ned ad en villavej for at komme derned. Det kan kun give ballade, påpeger gårdejeren, der typisk dyrker korn på området.
Han kan tværtimod se en fordel for byen, hvis der kommer det rekreative område, der kommer til at ligge tæt på boliger og skole, så det ikke er nødvendigt at køre for at komme på skovtur.
Hans Gert Jacobsen mener, at en byskov vil være med til at øge livskvaliteten i byen, og han har valgt ikke bare at se til, mens politikerne skændes.
- Jeg har fået lavet en tegning over området, hvor jeg planter skoven til. Det kan gøres via midler fra skovrejsnings-puljen, så reelt kan Vejen Kommune få en byskov med i prisen kvit og frit. Det vil være en lækkerbidsken for byen, understreger Hans Gert Jacobsen overfor migogvejen.
Sagen om køb af jorden har været til debat i økonomiudvalget, hvor de seks fremmødte var splittede. Tre stemte imod, så derfor faldt ideen om at købe jord til et rekreativt område - i hvert fald i første omgang.
migogvejen har tidligere skrevet om det splittede økonomiudvalg:
Sådan kan det rekreative område komme til at se ud - og kommunen kan få byskoven med kvit og frit, hvis politikerne ændrer mening.
Skrevet af Leif Christensen
Publiceret: 14. januar 2021
Side 6 ud af 16
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing